Labori (die enigste skool wat die volle tegniese studierigting aanbied) is besig om in samewerking met die privaatsektor sy leerlinge voor te berei vir die wêreld van werk.
Vanaf 2014 word 'n kursus in boukunde en bouwetenskap na-ure by die skool aangebied vir Labori leerlinge wat belangstel in 'n loopbaan in die boubedryf of verdere studie in 'n siviele rigting.
Die kursus word gratis aangebied deur Abré Marais Argitekte en die kursusgangers se eerste projek is die bou van 'n snoepie op Bethel (Labori se sportgronde). Die materiaal benodig word hoofsaaklik verkry van donateurs wat die skool ondersteun in sy poging om ons leerlinge meer gereed te maak vir die lewe na skool.
Daar is nog moontlikhede vir ander besighede in die Paarl wat op hierdie manier wil betrokke raak by die ontwikkeling van ons tegniese leerlinge in hul ambagsvelde.